
    MUNICIPIUL BRAD


         P R I M A R U L
   Nr. 120/11506/24.08.2022
R E F E R A T   D E   A P R O B A R E
privind repartizarea locuinţei nr. 17 din blocul ANL 2004, corp B, etaj II,
situat în municipiul Brad, strada Nestor Lupei, judeţul Hunedoara


Locuința nr. 17 din blocul ANL 2004, corp B, etaj II,  situat în municipiul Brad, strada Nestor Lupei, județul Hunedoara a fost deținută cu chirie de către domnul Corlan Radu Florin, conform Contractului de închiriere nr. 2454/2004.

Având în vedere că domnul Corlan Radu Florin nu a mai solicitat prelungirea Contractului de închiriere pentru locuință, în baza Procesului verbal nr. 29214/10.05.2022 a predat-o.

La data predării, chiriașul a avut achitată la zi chiria și a depus adeverințe din care a rezultat că nu avea datorii la plata chiriei și la  furnizorii de utilități.

În urma reanalizării dosarelor solicitanţilor care au acces la locuințele pentru tineri, destinate închirierii, Comisia socială de analiză şi repartizare a locuinţelor  pentru tineri, destinate închirierii, construite prin ANL a încheiat Procesul - verbal nr.  45712/18.08.2021 prin care a propus ca repartizarea acestei locuinţe vacante să se facă, conform Listei de priorități valabilă pentru anul 2022, doamnei Bălan Andreea Georgiana care îndeplineşte condiţiile legale de repartizare a unei locuinţe construite din fondurile Agenţiei Naţionale pentru Locuinţe.

În contextul celor de mai sus am inițiat prezentul proiect de hotărâre prin care am  propus repartizarea locuinței nr. 17 din blocul ANL 2004, corp B, etaj II, situat în municipiul Brad, strada Nestor Lupei, județul Hunedoara doamnei Bălan Andreea Georgiana și-l supun spre dezbatere plenului Consiliului Local al Municipiului Brad în forma prezentată.

 
Invoc în susţinerea propunerii mele prevederile art. 15 alin. 2 alin. 5, alin. 6, alin. 7 și alin. 8 din Normele metodologice pentru punerea în aplicare a prevederilor Legii nr. 152/1998  privind înființarea Agenției Naționale pentru Locuințe aprobate prin H.G. nr. 962/200, cu modificările şi completările ulterioare.

